pythainlp/thaigov-v2-corpus-22032023 huggingface dataset:
วันพุธที่ 19 ตุลาคม 2565
​ปลัดกระทรวงกลาโหมให้การต้อนรับผู้อำนวยการสำนักข่าวกรองแห่งชาติ เครือรัฐออสเตรเลีย (อต.) ในโอกาสเดินทางมาเยือนประเทศไทย
​เช้านี้ที่กระทรวงกลาโหม พลเอก สนิธชนก สังขจันทร์ ปลัดกระทรวงกลาโหม ได้ให้การต้อนรับ นาย Andrew Shearer (แอนดริว เชียเรอย์) ผู้อำนวยการสำนักข่าวกรองแห่งชาติเครือรัฐออสเตรเลีย (อต.) เทียบเท่าปลัดกระทรวงกลาโหม
ในโอกาสเดินทางมาเยือนประเทศไทย ระหว่างวันที ๑๘ - ๒๐ ตุลาคม ๒๕๖๕ เพื่อหารือเกี่ยวกับความร่วมมือด้านความมั่นคง
​ทั้งนี้ ไทยและเครือรัฐออสเตรเลีย มีความสัมพันธ์อันดีระหว่างกันมาเป็นเวลานาน โดยทั้งสองประเทศมีการส่งเสริมความสัมพันธ์ในด้านต่าง ๆ อย่างใกล้ชิด ทั้งในระดับทวิภาคีและพหุภาคี ตลอดจนได้พัฒนาความร่วมมือทางทหารมาอย่างต่อเนื่อง อาทิ การแลกเปลี่ยนที่นั่งศึกษาหลักสูตรทางทหาร การฝึก ร่วม/ผสม และการแลกเปลี่ยนการเยือนของผู้นำระดับสูงทางทหาร ทั้งในระดับกระทรวงกลาโหม กองบัญชาการกองทัพไทย และเหล่าทัพ รวมทั้งความร่วมมือด้านการต่อต้านการก่อการร้าย และอาชญากรรมข้ามชาติ ดังนั้นการเข้าเยี่ยมคำนับในครั้งนี้จึงนับเป็นโอกาสอันดีที่จะได้พบปะผู้บังคับบัญชาระดับสูงของหน่วยงานในต่างประเทศ อันจะเป็นการส่งเสริมความสัมพันธ์ของทั้งสองประเทศให้แน่นแฟ้นยิ่งขึ้น
วันเสาร์ที่ 24 กันยายน 2565
รัฐมนตรีว่าการกระทรวงยุติธรรม สั่งการ "ยุติธรรม” ศึกษากฎหมาย ปกป้องเกษตรกรผู้เลี้ยงสัตว์ แนะ ถอดกฎหมายของออสเตรเลีย ที่คุ้มครองฟาร์มม้า
รัฐมนตรีว่าการกระทรวงยุติธรรม สั่งการ "ยุติธรรม” ศึกษากฎหมาย ปกป้องเกษตรกรผู้เลี้ยงสัตว์ แนะ ถอดกฎหมายของออสเตรเลีย ที่คุ้มครองฟาร์มม้า หวังยกระดับผู้เลี้ยงวัว-ไก่ชน-นกกรงหัวจุก มีรายได้อย่างมั่นคง ไม่ขายตัดราคากันเอง
วันที่ 24 กันยายน 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงการเสนอกฎหมายเพื่อช่วยเกษตรกรว่า ตนได้สั่งการให้หน่วยงานที่เกี่ยวข้องในกระทรวงยุติธรรม ตั้งคณะทำงานขึ้นมา 1 ชุด เพื่อศึกษากฎหมายที่เกี่ยวข้องกับการช่วยเหลือเกษตรกรเป็นการเฉพาะ เนื่องจากปัจจุบัน เรายังไม่มีกฎหมายที่จะปกป้องเกษตรกรอย่างเป็นรูปธรรม ตนจึงได้สั่งการให้คณะทำงานนี้ ไปศึกษากฎหมายของประเทศออสเตรเลีย ที่มีกฎหมายช่วยเกษตรกรผู้ทำฟาร์มม้า เพื่อนำมาร่างเป็นกฎหมายใช้กับประเทศไทย
“บ้านเรา ประชาชนส่วนใหญ่ มีอาชีพทำไร่ ทำนา เลี้ยงสัตว์ ดังนั้น ผมจึงมีความสนใจเป็นพิเศษ ในการเลี้ยงสัตว์ โดยเฉพาะ วัว ไก่ชน และนกกรงหัวจุก ที่สามารถเพิ่มมูลค่าให้กับเกษตรกรได้หลายเท่าตัว แต่ปัจจุบัน บ้านเรา ยังไม่มีกฎหมายที่จะปกป้องเกษตรกร เหมือนต่างประเทศ ผมจึงอยากผลักดันกฎหมายนี้ ให้กับผู้คนที่เลี้ยงสัตว์ เพื่อยกระดับอาชีพนี้ให้มีความมั่นคง เพราะถ้ามีรูปแบบสหกรณ์ พ่อค้า ก็จะมารับซื้อที่เดียว ไม่ต้องแย่งขายตัดราคากันเอง ซึ่งจะทำให้ควบคุมราคากลางได้ พร้อมสามารถกำหนดคุณภาพได้ด้วย“ รมว.ยุติธรรม กล่าว
นายสมศักดิ์ กล่าวอีกว่า จากนี้ คณะทำงาน จะเข้าไปศึกษาและแปลกฎหมายของประเทศออสเตรเลียอย่างละเอียด รวมถึงศึกษากฎหมายของประเทศอื่นๆที่เกี่ยวข้องด้วย เพื่อจะนำมาร่างเป็นกฎหมายใช้ปกป้องเกษตรกรในประเทศไทย เพื่อช่วยส่งเสริมให้เกษตรกร ประกอบอาชีพได้อย่างยั่งยืน เหมือนประเทศออสเตรเลีย ที่มีกฎหมายคุ้มครองฟาร์มม้า เนื่องจากแต่ละปี เกษตรกรของออสเตรเลีย มีการส่งออกม้าจำนวนมาก เพิ่มมูลค่าให้กับเกษตรกรได้ ดังนั้น กฎหมายนี้ อาจจะเป็นฉบับแรก ที่จะช่วยส่งเสริมผู้เลี้ยงสัตว์ อย่าง วัว ไก่ชน และนกกรงหัวจุกให้สามารถยกระดับอาชีพนี้ และมีรายได้อย่างมั่นคงได้
วันจันทร์ที่ 26 กันยายน 2565
​ไทยพร้อมเป็นเจ้าภาพ “APEC 2022” ทุกหน่วยงานขานรับการจัดงานเพื่อต้อนรับผู้นำและผู้แทนทุกเขตเศรษฐกิจ
เตรียมการฝึกซ้อมแผนแก้ไขปัญหาสถานการณ์วิกฤตและการเผชิญเหตุ จัดเมนูอาหารจากวัตถุดิบที่โดดเด่นจากทุกภูมิภาคของไทย
วันนี้ (26 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยความคืบหน้าการเตรียมการจัดการประชุมผู้นำเขตเศรษฐกิจเอเปคและการประชุมที่เกี่ยวข้อง ในช่วงที่ประเทศไทยเป็นเจ้าภาพ ปี พ.ศ. 2565 ซึ่งจะมีขึ้นระหว่างวันที่ 18 – 19 พฤศจิกายน 2565 นี้ โดยใช้ศูนย์การประชุมแห่งชาติสิริกิติ์ เป็นสถานที่สำหรับการประชุมหลัก และหอประชุมกองทัพเรือสำหรับงานเลี้ยงอาหารค่ำ (Gala Dinner) อย่างเป็นทางการ สำหรับผู้นำเขตเศรษฐกิจเอเปคและคู่สมรส
โฆษกประจำสำนักนายกรัฐมนตรี กล่าวว่า หน่วยงานที่เกี่ยวข้องของไทยร่วมกันเตรียมความพร้อมสำหรับการเป็นเจ้าภาพจัดการประชุมฯ ของไทยอย่างแข็งขัน โดยด้านการรักษาดูแลความปลอดภัย ทางกองบัญชาการตำรวจนครบาลได้เตรียมความพร้อมให้กับเจ้าหน้าที่ตำรวจ และชุดปฏิบัติการพิเศษ ฝึกซ้อมแผนแก้ไขปัญหาสถานการณ์วิกฤต และการเผชิญเหตุ รองรับการประชุมเอเปค 2565 ในช่วงวันที่วันที่ 16 – 20 กันยายน 2565 ที่ผ่านมา โดยมีการซักซ้อมยุทธวิธีการปฏิบัติต่าง ๆ ในกรุงเทพฯ เพื่อรองรับสถานการณ์ที่อาจจะเกิดขึ้น
ในส่วนของงานเลี้ยงอาหารค่ำอย่างเป็นทางการ สำหรับผู้นำเขตเศรษฐกิจเอเปคและคู่สมรส ซึ่งจะมีขึ้นที่หอประชุมกองทัพเรือ ได้มีการเตรียมการอย่างเหมาะสมและสอดคล้องกับโมเดลเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular-Green Economy Model: BCG) ซึ่งเป็นแนวคิดหลักของไทยในการเป็นเจ้าภาพการประชุมฯ พร้อมคัดเลือกวัตถุดิบ และเมนูอาหาร เครื่องดื่มที่มีความเป็นเลิศในรสชาติตามตำรับไทยแท้ มีความสร้างสรรค์ และใช้วัตถุดิบที่โดดเด่นมีคุณภาพจากทุกภูมิภาคของไทย อาทิ ผักออแกนิคจากวิสาหกิจชุมชนทั่วทุกภาคของเมืองไทย ไก่ฟ้าโครงการหลวง กุ้งมังกร 7 สีภูเก็ต ไข่เป็ดไล่ทุ่งเมืองสุพรรณบุรี เกลือเมืองเพชร กุ้งแม่น้ำอยุธยา ไก่บ้านออแกนิคจากนครปฐม ไข่ปลากุเลาแดดเดียวจากปัตตานี เนื้อโคขุนจากสหกรณ์โพนยางคำสกลนคร ข้าวหอมมะลิไทยจากทุ่งกุลาร้องไห้ และยอดกาแฟเมืองน่าน ทั้งนี้ เมนูอาหารจะได้รับการรังสรรค์โดยเชฟชุมพล แจ้งไพร ซึ่งเป็น 1 ใน 9 APEC Presenters นอกจากนี้ ยังมีการนำผลิตภัณฑ์ งานศิลปหัตถกรรมไทย จากมูลนิธิส่งเสริมศิลปาชีพในสมเด็จพระนางเจ้าสิริกิติ์ พระบรมราชินีนาถ มาใช้ในการตกแต่งโต๊ะอาหาร ซึ่งจะสะท้อนเอกลักษณ์ความเป็นไทยได้เป็นอย่างดี
“รัฐบาลและหน่วยงานที่เกี่ยวข้องมุ่งมั่นร่วมกันเตรียมความพร้อมประเทศไทยในทุกด้าน สู่การเป็นเจ้าภาพจัดการประชุมเอเปคที่จะมีขึ้นในเดือนพฤศจิกายนนี้ โดยพิจารณาดำเนินการอย่างเหมาะสม สมเกียรติเต็มภาคภูมิ และสอดคล้องกับแนวคิดหลักที่ไทยผลักดันในการเป็นเจ้าภาพ พร้อมทั้งผสมผสาน นำเสนอเอกลักษณ์ความเป็นไทย ผ่านอาหาร เครื่องดื่ม และผลิตภัณฑ์ที่มีชื่อเสียงของไทย ซึ่งจะเป็นโอกาสสำคัญในการประชาสัมพันธ์ของดีประเทศไทยให้เป็นที่รู้จักในเวทีระดับนานาชาติ นอกจากนี้ รัฐบาลคำนึงถึงความปลอดภัยเป็นหลักสำคัญ โดยได้มีการเตรียมแผนรองรับหากเกิดสถานการณ์ที่ไม่คาดคิด และขอให้ประชาชนทุกคนร่วมเป็นเจ้าภาพด้วยมิตรภาพที่ดี เพื่อให้การเป็นเจ้าภาพการประชุมฯ ของไทยจะสำเร็จลุล่วงไปด้วยดี” นายอนุชาฯ กล่าว
วันอาทิตย์ที่ 2 ตุลาคม 2565
​นายกรัฐมนตรีขอบคุณเจ้าหน้าที่ทุกคนจากทุกหน่วยงานรัฐ เอกชน และจิตอาสา ร่วมปฏิบัติงาน ณ ศูนย์ฉีดวัคซีนกลางบางซื่อตลอด 477 วัน ชื่นชมเป็นส่วนสำคัญช่วยประเทศผ่านวิกฤต
​นายกรัฐมนตรีขอบคุณเจ้าหน้าที่ทุกคนจากทุกหน่วยงานรัฐ เอกชน และจิตอาสา ร่วมปฏิบัติงาน ณ ศูนย์ฉีดวัคซีนกลางบางซื่อตลอด 477 วัน ชื่นชมเป็นส่วนสำคัญช่วยประเทศผ่านวิกฤต แนะประชาชนเข้ารับวัคซีน ณ สถานพยาบาลใกล้บ้าน
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่ศูนย์ฉีดวัคซีนกลางบางซื่อได้ปิดตัวลงอย่างเป็นทางการเมื่อวันที่ 30 ก.ย. 65 ที่ผ่านมา รวมระยะเวลาให้บริการประชาชน 477 วัน พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ขอบคุณเจ้าหน้าที่จากกระทรวงสาธารณสุข กระทรวงคมนาคม หน่วยงานงานทั้งภาครัฐ เอกชน และประชาชนจิตอาสาทุกๆ คน ที่ได้ร่วมกันปฏิบัติงานให้บริการกระจายวัคซีนให้ประชาชน 3.3 ล้านคน รวมวัคซีนกว่า 6.5 ล้านโดส
“นายกแสดงความชื่นชมเจ้าหน้าที่ทุกคนจากทุกหน่วยงานที่ได้เข้ามาร่วมกันปฏิบัติงานที่ศูนย์ฉีดวัคซีนกลางบางซื่อ ในภาวะที่ประเทศกำลังเผชิญกับวิกฤตโรคระบาด ทุกคนร่วมกันแก้ไขปัญหา อุปสรรค ลดข้อจำกัดต่างๆ จนสามารถเป็นหน่วยที่กระจายวัคซีนให้ประชาชนได้อย่างมีประสิทธิภาพ เป็นศูนย์วัคซีนที่ใหญ่ที่สุดในประเทศและเป็นกลไกสำคัญที่ทำให้ไทยเป็นหนึ่งในประเทศที่ประชาชนได้รับวัคซีนครอบคลุม เกิดภูมิต้านทานอย่างทั่วถึง สามารถผ่านพ้นวิกฤต ประชาชนกลับมาดำเนินชีวิต ธุรกิจกลับมาประกอบการได้เข้าใกล้ภาวะปกติ” น.ส.ไตรศุลี กล่าว
น.ส.ไตรศุลี กล่าวว่า ตั้งแต่วันที่ 1 ต.ค. 65 ที่รัฐบาลได้ประกาศให้โควิด19 เป็นโรคติดต่อที่ต้องเฝ้าระวัง และมาตรการทางสังคมต่างๆ มีความผ่อนคลายมาขึ้น แต่ยังคงแนะนำประชาชนสวมหน้ากากอนามัยในพื้นที่แออัด ใช้แอลกอฮอล์ล้างมือบ่อยๆ เพื่อลดโอกาสการรับเชื้อโรค ซึ่งด้วยกิจกรรมต่างๆ ที่ผ่อนคลายมากขึ้นนี้รัฐบาลยังคงรณรงค์ให้ประชาชนเข้ารับวัคซีน โดยเฉพาะผู้ที่ยังไม่เคยรับวัคซีนนั้นขอให้เข้ารับวัคซีนโดยด่วน ขณะผู้รับวัคซีนครบตามเกณฑ์ก็ขอให้เข้ารับเข็มกระตุ้น เพื่อลดอาการป่วยหนักและเสียชีวิต
สำหรับจุดบริการวัคซีนนั้นประชาชนสามารถติดต่อรับวัคซีนในสถานบริการใกล้บ้าน ซึ่งกระทรวงสาธารณสุขได้กระจายวัคซีนไปยังโรงพยาบาล สถานพยาบาลเครือข่ายทุกจังหวัด โดยประชาชนเข้ารับวัคซีนได้ฟรีโดยไม่เสียค่าใช้จ่าย พร้อมกันนี้ สถาบันโรคผิวหนังยังได้เปิดให้บริการฉีดวัคซีนสำหรับบุคคลอายุตั้งแต่ 5 ปีขึ้นไปทั้งชาวไทยและต่างชาติ ทั้งรูปแบบจองคิวฉีดล่วงหน้าได้ที่ https://covid19.iod.go.th/vaccine และลงทะเบียน ณ จุดฉีด (Walk in) ณ ห้องประชุมชั้น 20 สถาบันโรคผิวหนัง อนุสาวรีย์ชัยสมรภูมิ โดยให้บริการในวันเสาร์ ที่ 1, 8, 29 ต.ค. 65 เวลา 9.00 -15.00 น. (ยกเว้นวันเสาร์ที่ 15 และ 22 ต.ค. งดบริการเนื่องจากเป็นวันหยุดยาว)
วันอังคารที่ 13 กันยายน 2565
รัฐบาลเดินหน้า 3 โครงการรถไฟฟ้าในเมือง ก้าวหน้าแล้วกว่าร้อยละ 90
วันอังคารที่ 13 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลพัฒนาคุณภาพชีวิตประชาชนด้านการเดินทาง โดยเร่งขยายการก่อสร้างรถไฟฟ้าในพื้นที่ กทม.และปริมณฑลให้ครอบคลุม ได้แก่ โครงการรถไฟฟ้ารางเดี่ยวสายสีเหลือง ช่วงลาดพร้าว-สำโรง ก้าวหน้าแล้วร้อยละ 94.56 โครงการรถไฟฟ้าสายสีชมพู ช่วงแคราย-มีนบุรี ก้าวหน้าร้อยละ 90.55 ทั้งสองโครงการคาดว่าจะทดสอบเดินรถเสมือนจริงในเดือน ต.ค. นี้ และเปิดให้บริการได้ภายในปี 2566 และโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย – มีนบุรี คืบหน้าแล้วร้อยละ 95.94 ทั้งนี้ รัฐบาลกำชับให้ตรวจสอบการก่อสร้าง ให้เป็นไปตามมาตรการป้องกันและลดผลกระทบสิ่งแวดล้อม เร่งรัดให้เป็นไปตามแผนงานโดยกระทบต่อการจราจรน้อยที่สุด และคำนึงถึงความปลอดภัยของประชาชนเป็นสำคัญ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 3 พฤศจิกายน 2565
มางานนี้ ...ลูกหนี้ สบายใจ “มหกรรมร่วมใจแก้หนี้” ครั้งที่ 1 บสย. ส่ง มาตรการ “พร้อมช่วย” ลดหนี้ค้ำ ประคองธุรกิจ
บสย. ช่วยประคองธุรกิจ SMEs ในงาน “มหกรรมร่วมใจแก้หนี้” ช่วยลูกหนี้ค้ำ ตัดต้น หนี้ลด หมดเร็ว ผ่อนเบา ดอกเบี้ย 0% ยาว 7 ปี  เสริมสภาพคล่องธุรกิจ ร่วมสถาบันการเงิน เติมทุน พร้อมค้ำ ผ่านโครงการใหม่ BI 7
​นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า งานมหกรรมร่วมใจแก้หนี้ ระหว่างวันที่ 4-6 พฤศจิกายน นี้ ณ อิมแพค ฮอลล์ 5 เมืองทองธานี จะเป็นโอกาสดีของ ลูกหนี้ ทุกกลุ่ม ลูกหนี้ ที่เป็นผู้ประกอบการ SMEs และ ลูกหนี้ค้ำประกันสินเชื่อ บสย. ที่จะได้รับมอบสิทธิประโยชน์มากมายจากงานนี้ โดย บสย. จัดเต็ม 3 มาตรการช่วยเหลือลูกหนี้ บสย.ในงาน ได้แก่
1.มาตรการ บสย.พร้อมช่วย ผ่อนปรน ลูกหนี้ค้ำประกันสินเชื่อ 3 ระดับตามความสามารถในการชำระหนี้ เพื่อบรรเทาภาระหนี้ 3 ระดับ ได้แก่ 1.ตัดเงินต้น หนี้ลด หมดเร็ว 2. ดอกเบี้ย 0% และเน้นตัดเงินต้น 3.ผ่อนนาน 7 ปี ยืดระยะเวลาให้ลูกหนี้ไปต่อได้
2.มาตรการเสริมสภาพคล่อง เปิดโครงการใหม่ล่าสุด ค้ำประกันสินเชื่อ BI 7 วงเงิน 10,000 ล้านบาท รองรับความต้องการผู้ประกอบการ SMEs ทุกกลุ่มที่ต้องการสินเชื่อ แต่ยังขาดหลักประกัน วงเงินค้ำสูงสุดต่อราย 100 ล้านบาท ระยะเวลาค้ำประกันสูงสุด 10 ปี พร้อมแคมเปญพิเศษ “บสย. ออก LG ฟรีค่าดำเนินการค้ำประกัน“สำหรับผู้ที่เข้าลงทะเบียนภายในงาน ณ บูธ บสย. SFI 7
3.ศูนย์ที่ปรึกษาทางการเงิน SMEs (บสย.F.A. Center) ยกขบวนให้คำปรึกษาปัญหาหนี้ ปรับโครงสร้างหนี้ ตลอดงาน 3 วัน พร้อมบริการตรวจสุขภาพทางการเงิน Line TCG First
สอบถามข้อมูล บสย.Call Center 02-890-9999
วันอาทิตย์ที่ 30 ตุลาคม 2565
รัฐบาลเชิญผู้เชี่ยวชาญจาก IUCN ช่วยเตรียมการอนุรักษ์ “กลุ่มป่าแก่งกระจาน” ในฐานะ มรดกโลกทางธรรมชาติ ให้ยั่งยืน
.....
รัฐบาลเดินหน้าอนุรักษ์กลุ่มป่าแก่งกระจานให้ยั่งยืน ภายหลังได้รับการขึ้นทะเบียนเป็นแหล่งมรดกโลกทางธรรมชาติเมื่อเดือน ก.ค.64 โดยเชิญผู้เชี่ยวชาญจากองค์การระหว่างประเทศเพื่อการอนุรักษ์ธรรมชาติ (IUCN) มาช่วยเตรียมการทบทวนสภาพและให้คำปรึกษาเพื่อดำเนินการอนุรักษ์ให้เป็นไปตามแนวทางมรดกโลกทางธรรมชาติ ในช่วงเดือน พ.ย.65 ใช้เวลาลงพื้นที่ 8 วัน และต้องทำรายงานเสนอประเทศไทยภายใน 6 สัปดาห์หลังจากลงพื้นที่
.
ผู้เชี่ยวชาญ IUCN จะให้คำปรึกษาเกี่ยวกับการเพิ่มโอกาสเชื่อมต่อของพื้นที่ ผนวกพื้นที่อนุรักษ์ให้มีขนาดใหญ่ขึ้น การจัดการเขตกันชนของพื้นที่ป่ามรดกโลก การประเมินปรับปรุงกฎหมาย การใช้ประโยชน์ที่ดิน การมีส่วนร่วมในการบริหารจัดการ รวมถึงการประเมินการมีส่วนร่วมของชุมชนท้องถิ่นและกลุ่มชาติพันธุ์ การจัดการพื้นที่มรดกโลกเพื่อสนับสนุนการดำรงชีวิตที่ยั่งยืน การรักษาความเชื่อมโยงทางชีววิทยาในพื้นที่ข้ามพรมแดนที่ติดกับพื้นที่มรดกโลก การประเมินสถานะประชากรชนิดพันธุ์ที่สำคัญของพืชและสัตว์ป่า ตลอดจนประเมินผลกระทบของการพัฒนาโครงสร้างพื้นฐานที่มีอยู่และที่วางแผนไว้ เช่น เขื่อนและถนน
.
อ่านเพิ่มเติม คลิก >>https://www.thaigov.go.th/news/contents/details/60911
.
#ไทยคู่ฟ้า#สื่อสารรัฐบาลไทย
-------------------
วันจันทร์ที่ 12 กันยายน 2565
Govt pleased with continuous increase of inward foreign investment
Govt pleased with continuous increase of inward foreign investment
September 12, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that the Government is pleased with continued confidence of foreign investors on Thailand’s potential as production base.
According to the Government Spokesperson, inward foreign investment continues to grow. During the first half of 2022 (January- June 2022), over 784 projects have been filed for investment promotion, with the combined value of approx. 200 billion Baht. It is also expected that applications for investment promotion throughout this year will reach 500 billion Baht. Businesses that saw the most requests are Government-promoted industries, i.e., EV manufacturing, BCG industries, and other related industries.
The Government has also launched the new type of visa, “Long-Term Resident Visa (LTR Visa)”, on September 1, 2022 to attract wealthy global citizens and pensioners, digital nomads, and highly-skilled professionals. This is in line with the Government’s policy to offer privileges to foreign investors in 12 targeted S-Curve industries to establish their business base in Thailand. The Government Spokesperson emphasized that the Government strives to promote environmental-friendly investment on the basis of balanced and sustainable growth, especially investment in the Bio-Circular-Green (BCG) Economy, to enhance Thai economic potentials and promote green economy.
วันพฤหัสบดีที่ 27 ตุลาคม 2565
​รองโฆษกฯ เตือนภัยอย่างหลงเชื่อข่าวปลอมรับสมัครทำงานที่เกาหลีไม่จำกัดวุฒิฯ หรือชวนไปเก็บผัก
​รองโฆษกฯ เตือนภัยอย่างหลงเชื่อข่าวปลอมรับสมัครทำงานที่เกาหลีไม่จำกัดวุฒิฯ หรือชวนไปเก็บผัก
วันนี้ (27 ตุลาคม 2565) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ขณะนี้มีข่าวปลอมที่มีลักษณะจูงใจเกี่ยวกับการจัดหางานในต่างประเทศจากสื่อสังคมออนไลน์ทำให้ประชาชนหลงเชื่อและถูกหลอกเป็นเหยื่อ ออกมาต่อเนื่อง และยังมีคนหลงเชื่ออยู่ จึงต้องขอย้ำเตือนเป็นระยะๆ
โดยล่าสุด มีข้อมูลที่เผยแพร่กันมาก 2 เรื่อง “เกาหลีเปิดรับแรงงาน 5 อาชีพ ไม่ใช้วุฒิการศึกษา เงินเดือนสูงสุด 70,000 บาท” และ “หาคนไทยไปทำงานไร่ผักสลัดเกาหลี ค่าแรง 75,000 บาทขึ้นไป ไม่จำกัดวุฒิการศึกษา” กระทรวงแรงงานแจ้งว่า ไม่เป็นความจริง
ทั้งนี้ ขอให้ผู้สนใจทํางานเกาหลีใต้ ติดตามข่าวสารจากกองบริหารแรงงานไทยไปต่างประเทศ ผ่านเว็บไซต์ doe.go.th/overseas หรือเพจเฟซบุ๊ก : Epsthailand เพื่อป้องกันการถูกหลอกลวง หรือสามารถสอบถามรายละเอียดเพิ่มเติมได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือกองบริหารแรงงานไทยไปต่างประเทศ ฝ่ายจัดส่งไปทํางานสาธารณรัฐเกาหลี EPS โทร 0 2245 6716 , 0 2245 9429 หรือที่สายด่วนกระทรวงแรงงาน โทร.1506 กด 2 กรมการจัดหางาน
วันอังคารที่ 4 ตุลาคม 2565
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มรภ.มหาสารคาม ประจำปีการศึกษา 2560-2562
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มรภ.มหาสารคาม ประจำปีการศึกษา 2560-2562
วันที่ 18 กันยายน 2565 เวลา 10.33 น. พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์ พระราชทานปริญญาบัตรแก่บัณฑิตผู้สำเร็จการศึกษาจากมหาวิทยาลัยราชภัฎมหาสารคาม ประจำปีการศึกษา 2560-2562 ณ หอประชุมมหาวชิราลงกรณ มหาวิทยาลัยราชภัฎสกลนคร โดยมีผู้สำเร็จการศึกษาระดับปริญญาตรี 2,776 คน ปริญญาโท 111 คน และปริญญาเอก 60 คน รวมบัณฑิตที่เข้ารับพระราชทานปริญญาบัตร จำนวนทั้งสิ้น 2,947 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม เฝ้ารับเสด็จด้วย
มหาวิทยาลัยราชภัฏมหาสารคาม ได้ดำเนินโครงการพัฒนาท้องถิ่นในมิติต่าง ๆ ภายใต้การนำนวัตกรรม ผลงานวิจัยของอาจารย์และนักวิจัยในมหาวิทยาลัย โดยถ่ายทอดองค์ความรู้และบริการวิชาการแก่ชุมชน รวมถึงการบูรณาการความร่วมมือกับหน่วยงานต่าง ๆ ในจังหวัดมหาสารคาม เช่น ยกระดับมาตรฐานผลิตภัณฑ์สินค้าชุมชน รวมถึงพัฒนาขีดความสามารถของเกษตรกร เช่น การส่งเสริมกลุ่มผู้ปลูกสมุนไพรให้ได้รับรองมาตรฐานกระบวนการทางการเกษตรที่ดี หรือ GAP รวมถึงการรับรองมาตรฐานสินค้า อย. การใช้เทคโนโลยีเพื่อเพิ่มศักยภาพการผลิต เช่น การจัดการน้ำด้วยระบบสูบน้ำพลังงานแสงอาทิตย์ การกำจัดมลภาวะในปศุสัตว์ด้วยระบบหมักก๊าซชีวภาพ การออกแบบและสร้างระบบผลิตสินค้าให้กับผู้ประกอบการ เป็นต้น
วันพุธที่ 12 ตุลาคม 2565
สุริยะเดินหน้ายกระดับผลิตภาพการผลิตภาคอุตสาหกรรม พลิกโฉมอุตสาหกรรมไทยสู่การเติบโตอย่างยั่งยืน
กระทรวงอุตสาหกรรม (อก.) ผลักดันแผนการเพิ่มผลิตภาพการผลิตภาคอุตสาหกรรม มุ่งยกระดับผลิตภาพผู้ประกอบการตลอดห่วงโซ่อุปทาน พร้อมยกระดับผลิตภาพแรงงาน เพื่อตอบโจทย์การพัฒนาอุตสาหกรรม และสนับสนุนการขยายตัวทางเศรษฐกิจของประเทศให้เติบโตอย่างยั่งยืน
นายสุริยะจึงรุ่งเรืองกิจรัฐมนตรีว่าการกระทรวงอุตสาหกรรม(อก.)เปิดเผยว่าที่ผ่านมาภาคอุตสาหกรรมของไทยต้องเผชิญกับความท้าทายจากวิกฤตการณ์โควิด- 19ที่ส่งผลให้เศรษฐกิจต้องหยุดชะงักอย่างไรก็ตามปัจจุบันสถานการณ์การผลิตภาคอุตสาหกรรมกลับมาฟื้นตัวอีกครั้งหลังรัฐบาลได้ออกมาตรการต่างๆโดยเฉพาะมาตรการเปิดประเทศส่งผลให้การผลิตในภาคอุตสาหกรรมขยายตัวเพิ่มมากขึ้นมีจำนวนนักท่องเที่ยวเพิ่มขึ้นและการบริโภคในประเทศปรับตัวดีขึ้นดังนั้นก้าวใหม่ของอุตสาหกรรมไทยในยุคความปกติถัดไป(Next Normal)จะต้องให้ความสำคัญกับการเพิ่มผลิตภาพการผลิตภาคอุตสาหกรรมควบคู่ไปกับการยกระดับภาคอุตสาหกรรมไปสู่อุตสาหกรรมศักยภาพของประเทศหรือเป็นห่วงโซอุปทาน(Supply Chain)ให้กับอุตสาหกรรมศักยภาพและส่งเสริมการพัฒนาอุตสาหกรรมอย่างยั่งยืนเพื่อเพิ่มขีดความสามารถในการแข่งขันให้กับภาคอุตสาหกรรมของไทยทั้งนี้กระทรวงอุตสาหกรรมจึงได้มอบหมายให้สำนักงานเศรษฐกิจอุตสาหกรรม(สศอ.)จัดทำมาตรการและแนวทางการเพิ่มผลิตภาพการผลิตภาคอุตสาหกรรมไทยเนื่องจากเป็นปัจจัยที่จะนำไปสู่การขยายตัวของภาคอุตสาหกรรมได้อย่างยั่งยืนซึ่งเป็นการวางรากฐานการพัฒนาอุตสาหกรรมของประเทศตามเป้าหมายของยุทธศาสตร์ชาติ20ปีที่ได้กำหนดเป้าหมายให้ภาคอุตสาหกรรมมีการขยายตัวของผลิตภัณฑ์มวลรวมในอัตราร้อยละ4.6และมีการขยายตัวของผลิตภาพการผลิตภาคอุตสาหกรรมในอัตราร้อยละ2.2
นางวรวรรณชิตอรุณรองปลัดกระทรวงอุตสาหกรรมรักษาราชการแทนผู้อำนวยการสำนักงานเศรษฐกิจอุตสาหกรรม(สศอ.)กล่าวว่าขณะนี้สศอ.อยู่ระหว่างการดำเนิน“โครงการติดตามผลสัมฤทธิ์การดำเนินโครงการภายใต้แผนแม่บทการเพิ่มประสิทธิภาพและผลิตภาพการผลิตของภาคอุตสาหกรรมพ.ศ.2560-2564”เพื่อจัดทำมาตรการและแนวทางการเพิ่มผลิตภาพการผลิตภาคอุตสาหกรรมเพื่อเพิ่มขีดความสามารถในการแข่งขันให้กับภาคอุตสาหกรรมของไทยให้สามารถเติบโตได้อย่างยั่งยืนโดยได้ศึกษาแนวทางการเพิ่มผลิตภาพการผลิตของต่างประเทศที่ประสบความสำเร็จมีบริบทใกล้เคียงกับประเทศไทยอาทิสิงคโปร์และเกาหลีใต้มาใช้เป็นแนวทางในการเพิ่มผลิตภาพการผลิตของภาคอุตสาหกรรมนอกจากนี้สศอ.ยังได้ให้ความสำคัญกับกระบวนการมีส่วนร่วมของทุกภาคส่วนจึงได้ผนึกกำลังเดินหน้ารับฟังความคิดเห็นและข้อเสนอแนะจากหน่วยงานภาครัฐภาคเอกชนสถาบันการศึกษานักวิชาการและภาคส่วนที่เกี่ยวข้องเพื่อนำมายก(ร่าง)มาตรการและแนวทางการเพิ่มผลิตภาพการผลิตภาคอุตสาหกรรมให้รองรับสถานการณ์การเปลี่ยนแปลงของบริบทโลกที่มีการเปลี่ยนแปลงไปอย่างรวดเร็วและตอบโจทย์การพัฒนาอุตสาหกรรมของไทยในอนาคต
สำหรับการดำเนินงานดังกล่าวจะทำให้ภาคอุตสาหกรรมไทยมีแนวทางในการเพิ่มผลิตภาพทั้งผลิตภาพของสถานประกอบการและผลิตภาพแรงงานควบคู่กับปัจจัยสนับสนุนต่างๆซึ่งจะทำให้ภาคอุตสาหกรรมมีกลไกในการขับเคลื่อนการขยายตัวของเศรษฐกิจของประเทศให้เติบโตอย่างเข้มแข็งซึ่งจะนำไปสู่การเพิ่มขีดความสามารถของภาคอุตสาหกรรมได้อย่างยั่งยืนต่อไป
11ตุลาคม2565
วันจันทร์ที่ 19 กันยายน 2565
สธ.ลดระดับศูนย์ EOC ฝีดาษวานรเป็นระดับกรม หลังแนวโน้มผู้ป่วยลดลง
กระทรวงสาธารณสุข ลดระดับศูนย์ปฏิบัติการภาวะฉุกเฉินด้านสาธารณสุข กรณีโรคฝีดาษวานร จากระดับกระทรวงเป็นระดับกรม หลังพบแนวโน้มผู้ป่วยทั่วโลกลดลง ขณะที่ประเทศไทยพบผู้ป่วยเพียง 8 ราย เฉลี่ยเดือนละ 2 ราย ส่วนหนึ่งติดเชื้อก่อนเดินทางกลับประเทศ
กระทรวงสาธารณสุข ลดระดับศูนย์ปฏิบัติการภาวะฉุกเฉินด้านสาธารณสุข กรณีโรคฝีดาษวานร จากระดับกระทรวงเป็นระดับกรม หลังพบแนวโน้มผู้ป่วยทั่วโลกลดลง ขณะที่ประเทศไทยพบผู้ป่วยเพียง 8 ราย เฉลี่ยเดือนละ2 ราย ส่วนหนึ่งติดเชื้อก่อนเดินทางกลับประเทศ ย้ำยังเป็นโรคติดต่อที่ต้องเฝ้าระวัง หากพบผู้ป่วยสงสัยยังต้องส่งตรวจห้องปฏิบัติการและรายงานผลการสอบสวนโรค
วันนี้ (19 กันยายน 2565) นพ.โอภาส การย์กวินพงศ์ อธิบดีกรมควบคุมโรค กล่าวว่า หลังมีรายงานการแพร่ระบาดของโรคฝีดาษวานร (Monkey pox) กรมควบคุมโรคได้ตั้งศูนย์ปฏิบัติการฉุกเฉินด้านสาธารณสุข (EOC) กรณีโรคฝีดาษวานร เพื่อเฝ้าระวังในระดับกรม ตั้งแต่ช่วงปลายเดือนพฤษภาคม 2565 ต่อมาเมื่อองค์การอนามัยโลกประกาศให้โรคฝีดาษวานรเป็นภาวะฉุกเฉินด้านสาธารณสุขระหว่างประเทศ (Public Health Emergency of International Concern : PHEIC) กระทรวงสาธารณสุขมีการประชุมเพื่อเตรียมแนวทางตอบโต้ต่อสถานการณ์ และยกระดับศูนย์ EOC เป็นระดับกระทรวง ทำให้การสั่งการเฝ้าระวังมีความครอบคลุมทั่วประเทศโดยจากการติดตามเฝ้าระวังโรคฝีดาษวานร พบว่า สถานการณ์ผู้ป่วยรายใหม่ทั่วโลกมีแนวโน้มลดลงอย่างชัดเจน จากที่เคยสูงสุดช่วงเดือนส.ค.ประมาณ 1 พันรายต่อวัน ขณะนี้เหลือเฉลี่ย 580 รายต่อวัน
นพ.โอภาสกล่าวต่อว่า สำหรับประเทศไทย พบผู้ป่วยฝีดาษวานรรวม 8 ราย ในระยะเวลา 4 เดือน เฉลี่ยเดือนละ 2 ราย ส่วนใหญ่มีประวัติเปลี่ยนคู่นอนหลายคน โดย 3 ใน 7 ราย มีประวัติแสดงอาการก่อนเดินทางกลับมาที่ประเทศไทย ปัจจัยการติดต่อหลักคือ การสัมผัสใกล้ชิดจากการมีเพศสัมพันธ์ ซึ่งสอดคล้องกับข้อมูลขององค์การอนามัยโลก และจากการติดตามผู้สัมผัสเสี่ยงสูงยังไม่พบการแพร่เชื้อต่อแต่อย่างใด แสดงให้เห็นว่าโรคนี้ไม่ได้ติดต่อกันได้ง่าย ดังนั้น ในการประชุมศูนย์ปฏิบัติการฉุกเฉินด้านสาธารณสุขวันนี้ จึงเสนอปรับลดระดับศูนย์EOC โรคฝีดาษวานร จากระดับกระทรวงกลับมาเป็นระดับกรมตามเดิม
“แม้จะลดระดับศูนย์EOC มาเป็นระดับกรม แต่โรคฝีดาษวานรยังเป็นโรคติดต่อที่ต้องเฝ้าระวัง ดังนั้น เมื่อพบผู้ป่วยต้องสงสัยยังต้องรายงานและมีการสอบสวนโรค ซึ่งจากการวิเคราะห์จำนวนการส่งตรวจทางห้องปฏิบัติการ พบว่า มีผู้ป่วยที่ส่งตรวจทางห้องปฏิบัติการแต่ไม่ได้มีการรายงานการสอบสวนโรคมาที่กรมควบคุมโรค จึงขอให้โรงพยาบาลทั้งภาครัฐและภาคเอกชนทั่วประเทศ รายงานกรณีพบผู้ป่วยสงสัยฝีดาษวานร เพื่อเพิ่มความเข้มข้นของการติดตามสถานการณ์โรคต่อไป” นพ.โอภาสกล่าว
ทั้งนี้ การป้องกันโรคฝีดาษวานรให้เลี่ยงการสัมผัสแนบชิด กับผู้ที่มีไข้ ผื่น ตุ่มน้ำ ตุ่มหนองบริเวณร่างกาย ให้สวมหน้ากากอนามัยขณะอยู่ใกล้ชิดผู้อื่น ล้างมือบ่อยๆ ด้วยน้ำสบู่ หลีกเลี่ยงการมีเพศสัมพันธ์กับคู่นอนหลายคนหรือคนแปลกหน้า หากมีอาการสงสัย เช่น มีผื่นตามลำตัว เป็นตุ่มนูน ตุ่มน้ำใส ตุ่มหนอง ตุ่มตกสะเก็ด หลังจากมีไข้ เจ็บคอ ปวดหัว ปวดกล้ามเนื้อ ต่อมน้ำเหลืองโต สามารถเข้ารับการตรวจเชื้อได้ที่โรงพยาบาลที่ใกล้บ้านท่านได้ทันที
****************************************** 19กันยายน 2565
วันพฤหัสบดีที่ 6 ตุลาคม 2565
นายกฯ เยี่ยมให้กำลังใจประชาชน-บ้านเรือนที่ประสบอุทกภัย อ.หล่มสัก จ.เพชรบูรณ์ ย้ำรัฐบาลพร้อมดูแลทุกคน ทุกพื้นที่ กำชับทุกภาคส่วนร่วมมือกันทำงานบรรเทาความเดือดร้อนประชาชน
นายกฯ เยี่ยมให้กำลังใจประชาชน-บ้านเรือนที่ประสบอุทกภัย อ.หล่มสัก จ.เพชรบูรณ์ ย้ำรัฐบาลพร้อมดูแลทุกคน ทุกพื้นที่ กำชับทุกภาคส่วนร่วมมือกันทำงานบรรเทาความเดือดร้อนประชาชน
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า วันนี้ (6 ตุลาคม 2565) เวลา 14.40 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เดินทางมาตรวจติดตามแก้ไขปัญหาอุทกภัย พร้อมพบปะให้กำลังใจประชาชนและเยี่ยมเยียนบ้านเรือนที่ประสบอุทกภัย ณ ซอยศรีสะอาด หมู่ที่ 11 ต.ตาลเดี่ยว อ.หล่มสัก จ.เพชรบูรณ์ ซึ่งเทศบาลตำบลตาลเดี่ยว เป็นหนึ่งในพื้นที่ที่ได้รับผลกระทบจากสถานการณ์อุทกภัย โดยมีผู้ได้รับกระทบประมาณ 1,500 ครัวเรือน และมีพื้นที่การเกษตรได้รับความเสียหายเกือบ 2,000 ไร่
โอกาสนี้ นายกรัฐมนตรี สอบถามถึงความเป็นอยู่และความเดือดร้อนของประชาชน ย้ำเข้าใจถึงความเดือดร้อนของประชาชนที่ประสบอุทกภัยทุกคน ซึ่งไม่มีใครต้องการให้เกิดเหตุการณ์นี้ เพราะเมื่อประชาชนเดือดร้อน นายกฯ เดือดร้อนยิ่งกว่า พร้อมให้กำลังใจประชาชนทุกคนที่ประสบอุทกภัยในครั้งนี้ ย้ำ “ต้องสู้จึงจะชนะ” รวมทั้งขอบคุณเจ้าหน้าที่และทุกหน่วยงานที่เกี่ยวข้องทั้งภาครัฐ เอกชน และประชาสังคมทุกภาคส่วน ในการร่วมมือกันดูแลช่วยเหลือประชาชนที่ได้รับผลกระทบจากน้ำท่วม โดยนายกรัฐมนตรีย้ำว่ารัฐบาลพร้อมช่วยเหลือและเยียวยาประชาชนที่ได้รับผลกระทบจากน้ำท่วมทุกกล่ม และสนับสนุนหน่วยงานเพื่อช่วยเหลือประชาชนอย่างทั่วถึง โดยเฉพาะการดูแลประชาชนภายหลังจากสถานการณ์น้ำเริ่มคลี่คลาย พร้อมกำชับหน่วยงานกรมพัฒนาฝีมือแรงงาน พัฒนาส่งเสริมสนับสนุนประชาชนให้มีความรู้ เพื่อให้สามารถสร้างอาชีพและรายได้ให้กับตนเองและครอบครัว รวมไปถึงเน้นย้ำให้มีการเตรียมการในการเร่งฟื้นฟูซ่อมแซมบ้านเรือนที่ได้รับความเสียหายด้วย ทั้งนี้ รัฐบาลพยายามทำงานอย่างเต็มที่และเร่งแก้ปัญหาทุกพื้นที่ที่ได้รับผลกระทบจากสถานการณ์อุทกภัยอย่างทั่วถึง เพื่อบรรเทาความเดือดร้อนของประชาชนให้เร็วที่สุด ขณะเดียวกัน ก็ขอให้ประชาชนช่วยเหลือดูแลซึ่งกันและกันไม่เพียงแต่รัฐบาล เพราะทุกคนต้องร่วมมือกันในการพัฒนาประเทศ เพื่ออนาคตของเยาวชนคนรุ่นหลังต่อไป
นายกรัฐมนตรีได้ชื่นชมนักเรียนอาชีวะ ที่ได้มาตั้งศูนย์ซ่อมรถของประชาชนที่ได้รับความเสียหายจากน้ำท่วม ซึ่งนักเรียนอาชีวะคือกำลังสำคัญในการพัฒนาชาติ ขอให้ส่งเสริมการเรียนรู้ เร่งรัดการพัฒนาทักษะและฝีมือแรงงาน ตลอดจนพัฒนาการเรียนรู้ในสาขาวิชาใหม่ ๆ เพื่อให้ตรงกับความต้องการของตลาดแรงงานในอนาคต รวมถึงให้สามารถทำงานร่วมกับเทคโนโลยีและเครื่องจักรสมัยใหม่ ให้สอดคล้องกับการพัฒนาในปัจจุบันและอนาคตด้วย
นอกจากนี้ นายกรัฐมนตรียังได้เยี่ยมเยียนให้กำลังใจผู้ป่วยติดเตียง พร้อมขอบคุณทีมงานเจ้าหน้าที่จากหน่วยงานต่าง ๆ จิตอาสา ข้าราชการ ทหาร ตำรวจ พลเรือน รวมทั้งภาคเอกชนที่ร่วมมือกันช่วยเหลือดูแลและอำนวยความสะดวกให้ประชาชน เน้นย้ำต้องให้การดูแลอย่างดีที่สุดเพื่อความปลอดภัยของประชาชน และให้ความสำคัญกับผู้ป่วยติดเตียง พร้อมขอบคุณพยาบาล อสม. และทีมแพทย์ ขอให้ดูแลทั้งร่างกายและจิตใจของทุกคนให้มีกำลังใจที่ดี รวมทั้งระหว่างปฏิบัติหน้าที่ก็ต้องดูแลตนเองให้ปลอดภัยด้วย ทั้งนี้ ระหว่างที่นายกรัฐมนตรีเดินพบปะเยี่ยมเยียนประชาชนที่ได้รับผลกระทบจากอุทกภัยนั้น ประชาชนในพื้นที่ต่างก็ส่งเสียงให้กำลังใจนายกรัฐมนตรีในการทำงานพร้อมกล่าวว่า “นายกฯ สู้ๆ”
วันศุกร์ที่ 21 ตุลาคม 2565
สธ. ร่วมภาคีเครือข่าย จัดประชุมระดับนานาชาติ “Asia-Pacific Youth Forum” ยกระดับแก้ไขปัญหาเอดส์ในเยาวชน เร่งยุติปัญหาเอดส์ในปี 2573
รัฐมนตรีช่วยว่าการกระทรวงสาธารณสุข ร่วมเปิดการประชุมระดับนานาชาติ “Asia-Pacific Youth Forum” เปิดเวทีให้เยาวชนมีส่วนร่วมในการยกระดับแก้ไขปัญหาเอดส์ในเยาวชน นำไปสู่การยุติปัญหาเอดส์ให้หมดไปภายในปี 2573
วันนี้ (21 ตุลาคม 2565) ที่ โรงแรมฮอลิเดย์ อินน์ กรุงเทพมหานคร ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นางเอกสิริ ปิณฑะรุจิ อธิบดีกรมองค์การระหว่างประเทศ และ นายโทฟิก บักคาลิ รักษาการผู้อำนวยการ UNAIDS ประจำภูมิภาคเอเชียและแปซิฟิก ร่วมเปิดการประชุม Asia-Pacific Youth Forum: Putting Young Key Populations first to end AIDS by 2030 โดยมี นพ.ปรีชา เปรมปรี รองอธิบดีกรมควบคุมโรค ผู้แทนจากหน่วยงานภาครัฐ ผู้แทนเยาวชน และผู้แทนภาครัฐจากภูมิภาคเอเชียและแปซิฟิก 22 ประเทศ ได้แก่ ไทย บังกลาเทศ บรูไนดารุสซาลาม กัมพูชา จีน ฟิจิ อินเดีย อินโดนีเซีย อิหร่าน ญี่ปุ่น ลาว มาเลเซีย มองโกเลีย เมียนมาร์ เนปาล ปากีสถาน ปาปัวนิวกีนี ฟิลิปปินส์ สิงค์โปร์ ศรีลังกา ติมอร์-เลสเต และเวียดนาม เข้าร่วมประชุมทั้งแบบ on-site และ online รวม 75 คน
ดร.สาธิต กล่าวว่า กระทรวงสาธารณสุขได้ขับเคลื่อนการดำเนินงานเกี่ยวกับโรคเอดส์ในด้านต่างๆ ทั้งการพัฒนานวัตกรรมการตรวจวินิจฉัย, ขยายการให้บริการให้ครอบคลุมกลุ่มเป้าหมาย โดยเฉพาะเยาวชนซึ่งถือเป็นกำลังสำคัญในการพัฒนาประเทศ, การขจัดปัญหาความเหลื่อมล้ำ การตีตรา และการเลือกปฏิบัติ, ผลักดันการมีส่วนร่วมของสังคมในการกำหนดนโยบายและการให้บริการในทุกระดับ เพื่อรับมือกับปัญหาโรคเอดส์และนำไปสู่การยุติปัญหาเอดส์ให้หมดไปภายในปี 2573 ซึ่งจากข้อมูลของ UNAIDS พบว่าวัยรุ่นและเยาวชนทั่วโลกติดเชื้อเอชไอวีเพิ่มมากขึ้น ขณะที่ประมาณ 1 ใน 4 ของผู้ติดเชื้อเอชไอวีรายใหม่ในเอเชียและแปซิฟิกเป็นกลุ่มวัยรุ่น นอกจากนี้ ข้อมูลจากองค์การอนามัยโลก ระบุว่า เยาวชน 1 ใน 20 คน ติดเชื้อโรคติดต่อทางเพศสัมพันธ์ทุกปี
ดร.สาธิตกล่าวต่อว่า การประชุมวันนี้มุ่งเน้นที่จะรับฟังความคิดเห็นและเปิดโอกาสให้เยาวชนได้มีส่วนร่วมในการขับเคลื่อนการยุติปัญหาเอดส์ ซึ่งในการประชุมเมื่อวานนี้ มีผู้แทนเยาวชนในภูมิภาคเอเชียและแปซิฟิกกว่า 22 ประเทศ ได้ร่วมกันสะท้อนปัญหาและแลกเปลี่ยนประสบการณ์ รวมทั้งระดมความคิดเห็นเพื่อปิดช่องว่างและแก้ไขปัญหาเอดส์ในกลุ่มเยาวชน โดยมีข้อคิดเห็นที่น่าสนใจ อาทิ เสริมสร้างการมีส่วนร่วมและความเป็นผู้นำของคนหนุ่มสาวในการตอบสนองต่อเอชไอวี, เน้นการสื่อสาร/รณรงค์ให้ความรู้เกี่ยวกับโปรแกรมเอชไอวี, สิทธิทางเพศและสิทธิอนามัยเจริญพันธุ์สำหรับเยาวชน, จัดให้มีการเข้าถึงบริการเอชไอวีอย่างเท่าเทียมและสะดวกรวมถึงในพื้นที่ชนบท, ปรับปรุงบริการให้ทันสมัย, ปฏิรูปความเชื่อเพื่อจัดการกับปัญหาการตีตราและการเลือกปฏิบัติในครอบครัวและสถานศึกษา, ลงทุนในการเสริมสร้างความเข้มแข็งและความยั่งยืนขององค์กรที่นำโดยเยาวชน เป็นต้น ขณะที่ผู้แทนจากภาครัฐที่ร่วมอภิปราย ได้แสดงความมุ่งมั่นและนำเสนอความพยายามในการปกป้องคนรุ่นใหม่ให้ปลอดภัยจากเชื้อเอชไอวีและผลกระทบอื่นๆ และมุ่งหวังว่าเครือข่ายเยาวชนในภูมิภาคเอเชียและแปซิฟิก จะเป็นพลังสำคัญในการขับเคลื่อนแก้ไขปัญหาเอดส์ โดยไม่ทิ้งใครไว้ข้างหลัง
************************************************** 21 ตุลาคม 2565
วันพุธที่ 14 กันยายน 2565
ความคืบหน้าการเปิดรับลงทะเบียนโครงการลงทะเบียนเพื่อสวัสดิการแห่งรัฐ ปี 2565 ณ วันที่ 14 กันยายน 2565
ความคืบหน้าการเปิดรับลงทะเบียนโครงการลงทะเบียนเพื่อสวัสดิการแห่งรัฐ (โครงการฯ) ปี 2565 วันพุธที่ 14 กันยายน 2565 ณ เวลา 12.00 น. มีประชาชนลงทะเบียนแล้วทั้งสิ้น 12,056,824 ราย
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการเปิดรับลงทะเบียนโครงการลงทะเบียนเพื่อสวัสดิการแห่งรัฐ (โครงการฯ) ปี 2565 วันพุธที่ 14 กันยายน 2565 ณ เวลา 12.00 น. มีประชาชนลงทะเบียนแล้วทั้งสิ้น 12,056,824 ราย โดยเป็นการลงทะเบียนผ่านเว็บไซต์ 8,036,357 ราย และลงทะเบียนผ่านหน่วยงานรับลงทะเบียน 4,020,467 ราย ทั้งนี้ ประชาชนที่สนใจสามารถลงทะเบียนได้ 2 ช่องทาง คือ 1) ลงทะเบียนผ่านเว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th ได้ตั้งแต่เวลา 6.00 น. ถึง 23.00 น. ของทุกวัน หรือ 2) ลงทะเบียนผ่านหน่วยงานรับลงทะเบียนทั้ง 7 หน่วยงาน ได้แก่ สาขาของธนาคารเพื่อการเกษตรและสหกรณ์การเกษตร (ธ.ก.ส.) ธนาคารออมสิน ธนาคารกรุงไทย จำกัด (มหาชน) (ธนาคารกรุงไทยฯ) สำนักงานคลังจังหวัดทั้ง 76 จังหวัดทั่วประเทศ สังกัดกรมบัญชีกลาง ที่ว่าการอำเภอทั้ง 878 อำเภอทั่วประเทศ ภายใต้กระทรวงมหาดไทย สำนักงานเขตกรุงเทพมหานคร ทั้ง 50 เขต และศาลาว่าการเมืองพัทยา เมืองพัทยา ตามวันและเวลาทำการของแต่ละหน่วยงาน ได้ตั้งแต่วันที่ 5 กันยายน 2565 จนถึงวันที่ 19 ตุลาคม 2565 สำหรับการลงทะเบียนในช่วงวันหยุดเสาร์ – อาทิตย์ ประชาชนที่สนใจเข้าร่วมโครงการฯ สามารถลงทะเบียนได้ที่สาขาของธนาคารข้างต้นที่เปิดให้บริการในห้างสรรพสินค้า เพื่อเป็นการอำนวยความสะดวกให้แก่ประชาชนที่ไม่สามารถลงทะเบียนได้ในวันธรรมดา
โฆษกกระทรวงการคลังได้กล่าวเพิ่มเติมว่า การสมัครลงทะเบียนเข้าร่วมโครงการฯ ไม่มีค่าใช้จ่ายในการลงทะเบียน โดยประชาชนที่สนใจและมีคุณสมบัติตามที่โครงการฯ กำหนดสามารถลงทะเบียนได้ทุกคน รวมถึงผู้ที่อยู่ในครอบครัวเดียวกันสามารถลงทะเบียนได้ทุกคน “ไม่ใช่หนึ่งครอบครัวหนึ่งสิทธิ” ทั้งนี้ ผู้ลงทะเบียนทุกคนที่ลงทะเบียนเสร็จเรียบร้อยแล้ว สามารถ “ตรวจสอบสถานะการลงทะเบียน” ด้วยตนเองผ่านทางเว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th หรือตรวจสอบผ่านหน่วยงานรับลงทะเบียนทุกหน่วยงานได้ทุกวันศุกร์ของสัปดาห์ถัดไป โดยเริ่มตั้งแต่วันศุกร์ที่ 16 กันยายน 2565
สำนักงานปลัดกระทรวงการคลัง โทร. 094-858-9794 (เวลาทำการ 08.30 – 16.30 น.)
สำนักงานเศรษฐกิจการคลัง โทร. 02 273 9020 ต่อ 3502 3503 3506 3536 3542 3518 หรือ
โทร. 08-5842-7102 , 08-5842-7103, 08-5842-7104 ,08-5842-7105, 08-5842-7106, 08-5842-7107 (เวลาทำการ 08.30 – 16.30 น.)
ศูนย์ลูกค้าสัมพันธ์บัตรสวัสดิการแห่งรัฐ โทร. 02-109-2345 (เวลาทำการ 08.30 – 17.30 น.)
วันพุธที่ 26 ตุลาคม 2565
ก.แรงงาน จัดกิจกรรมจิตอาสามอบถุงยังชีพช่วยเหลือผู้ประสบอุทกภัยจังหวัดชัยนาทและสิงห์บุรี
ก.แรงงาน จัดกิจกรรมจิตอาสามอบถุงยังชีพช่วยเหลือผู้ประสบอุทกภัยจังหวัดชัยนาทและสิงห์บุรี
วันที่ 26 ตุลาคม 2565 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า เนื่องด้วยสถานการณ์วิกฤตอุทกภัยในปัจจุบัน ส่งผลกระทบต่อวิถีชีวิตความเป็นอยู่ของประชาชนในหลายพื้นที่ กระทรวงแรงงาน มีความตระหนักและห่วงใยในความเป็นอยู่รวมถึงสุขอนามัยของพี่น้องประชาชนเป็นอย่างมาก ในวันนี้กระทรวงแรงงานจึงได้จัดกิจกรรมจิตอาสาพระราชทาน มอบถุงยังชีพช่วยเหลือผู้ประสบอุทกภัย ซึ่งผมได้มอบหมายให้ นางสาวบุปผา เรืองสุด รองปลัดกระทรวงแรงงาน นำทีมจิตอาสากระทรวงแรงงานลงพื้นที่เยี่ยมให้กำลังใจและมอบถุงยังชีพแก่ชาวบ้านที่ประสบอุทกภัยในพื้นที่จังหวัดชัยนาทและจังหวัดสิงห์บุรี จุดแรกที่ที่ทำการผู้ใหญ่บ้านบ้านใหม่บางกระเบียน หมู่ที่ 12 ต.คลุก อ.สรรพยา จ.ชัยนาท จุดที่ 2 ที่บริษัท เฟมิน่า เลซ ไดย์ เวิร์คส จำกัด จุดที่ 4 ที่หมู่ที่ 7 ต.จักรสีห์ อ.เมือง จ.สิงห์บุรี และจุดที่ 5 ที่ บริเวณศาลาสะพาน หมู่ที่ 3 ต.ชีน้ำร้าย อ.อินทร์บุรี จ.สิงห์บุรี โดยมี รองผู้ว่าราชการจังหวัด นายอำเภอ ผู้บริหารองค์กรปกครองส่วนท้องถิ่น ผู้นำชุมชน ร่วมให้การต้อนรับ
นางสาวบุปผา กล่าวว่า กระทรวงแรงงาน ได้มีความห่วงใยต่อพี่น้องประชาชนที่ประสบอุทกภัย และได้ให้หน่วยงานในสังกัดในพื้นที่บูรณาการความช่วยเหลือกับทางจังหวัด ได้แก่ สำนักงาน/สถาบันพัฒนาฝีมือแรงงานในแต่ละจังหวัด สนับสนุนยานพาหนะขนส่งประชาชนที่บ้านเรือนถูกน้ำท่วมไปยังศูนย์พักพิงชั่วคราว ส่งเจ้าหน้าที่ทีมช่างเข้าไปดูแลอำนวยความสะดวกประชาชนกับหน่วยงานที่เกี่ยวข้อง ตั้งเต้นท์ให้บริการซ่อมรถจักรยานยนต์ เครื่องใช้ไฟฟ้า และเครื่องยนต์เล็กการเกษตร เพื่อลดรายจ่ายของประชาชนที่อุปกรณ์ไฟฟ้าได้รับความเสียหายจากการถูกน้ำท่วม สนับสนุนเจ้าหน้าที่ในการจัดทำอาหารเพื่อนำข้าวกล่องไปแจกจ่ายให้ประชาชนที่อยู่ในศูนย์พักพิงและตามบ้านเรือนที่ประสบภัย และการสนับสนุนความช่วยเหลือกับหน่วยงานในพื้นที่ในการจัดทำสุขาลอยน้ำ สำนักงานจัดหางานจังหวัดจัดเตรียมถุงยังชีพนำไปมอบให้ประชาชนที่ได้รับผลกระทบเพื่อบรรเทาความเดือดร้อนในเบื้องต้น สำนักงานสวัสดิการและคุ้มครองแรงงานจังหวัด ทำหนังสือขอความร่วมมือไปยังนายจ้างให้ลูกจ้างที่บ้านน้ำท่วมและไม่สามารถมาปฏิบัติงานได้ให้หยุดโดยไม่ถือเป็นวันลาหรือเป็นความผิดต่อข้อบังคับเกี่ยวกับการทำงาน สำนักงานประกันสังคม ดูแลในส่วนของผู้ประกันตนมาตรา 33 ที่ได้รับผลกระทบจากภัยพิบัติธรรมชาติ น้ำท่วม และ ที่ทำงาน/โรงงาน หรือ บ้านพักอยู่ในพื้นที่ที่ราชการประกาศกำหนด และไม่สามารถไปทำงานได้จะได้รับเงินทดแทนการขาดรายได้กรณีว่างงานด้วยเหตุฉุกเฉินเป็นเงิน 50 เปอร์เซ็นต์ของค่าจ้าง ซึ่งไม่เกิน 15,000 บาท เป็นเวลาสูงสุดถึง 180 วันอีกด้วย
ทั้งนี้ พี่น้องประชาชน นายจ้าง ลูกจ้าง ผู้ประกันตนที่ได้รับผลกระทบจากอุทกภัยในแต่ละพื้นที่ที่ต้องการความช่วยเหลือจากหน่วยงานของกระทรวงแรงงาน สามารถติดต่อได้ที่สายด่วนกระทรวงแรงงาน 1506
++++++++++++++++++
กองเผยแพร่และประชาสัมพันธ์
26 ตุลาคม 2565
วันพุธที่ 5 ตุลาคม 2565
EXIM BANK ออกมาตรการช่วยเหลือลูกค้าที่ได้รับผลกระทบจากอุทกภัย
EXIM BANK ออกมาตรการช่วยเหลือลูกค้าที่ได้รับผลกระทบจากเหตุอุทกภัยในหลายจังหวัดตามภูมิภาคต่างๆ ของประเทศ ภายใต้กรอบการดำเนินการช่วยเหลือ “2 เพิ่ม 3 ช่วย” โดยเพิ่มวงเงินกู้ซ่อมเครื่องจักรหรือโรงงานสูงสุด 2 ล้านบาท
ดร.รักษ์ วรกิจโภคาทร กรรมการผู้จัดการ ธนาคารเพื่อการส่งออกและนำเข้าแห่งประเทศไทย (EXIM BANK) ออกมาตรการช่วยเหลือลูกค้าที่ได้รับผลกระทบจากเหตุอุทกภัยในหลายจังหวัดตามภูมิภาคต่าง ๆ ของประเทศ ภายใต้กรอบการดำเนินการช่วยเหลือ “2 เพิ่ม 3 ช่วย” โดยเพิ่มวงเงินกู้ซ่อมเครื่องจักรหรือโรงงานสูงสุด 2 ล้านบาท เพิ่มวงเงินทุนหมุนเวียนชั่วคราวสูงสุด 20% ช่วยลดเงินต้นและดอกเบี้ย พร้อมช่วยคืนดอกเบี้ยจ่าย 2% ตามเงื่อนไขที่ธนาคารกำหนด รวมทั้งช่วยขยายระยะเวลาต่ออายุตั๋วสัญญา ให้ลูกค้าสามารถดำเนินธุรกิจส่งออกหรือธุรกิจที่เกี่ยวเนื่องกับการส่งออกตลอดทั้ง Supply Chain ได้อย่างต่อเนื่อง
ดร.รักษ์ กล่าวว่า สถานการณ์อุทกภัยในพื้นที่ภาคเหนือ ภาคตะวันออกเฉียงเหนือ และกำลังขยายผลกระทบมาถึงพื้นที่ภาคกลาง ก่อให้เกิดความเสียหายต่อกิจการของลูกค้า ไม่ว่าจะเป็นโรงงาน เครื่องจักร และพนักงาน EXIM BANK จึงออกมาตรการเพื่อบรรเทาผลกระทบให้แก่ลูกค้าของธนาคาร พร้อมลงพื้นที่ที่ประสบอุทกภัย ออกเยี่ยมให้กำลังใจลูกค้า และนำถุงยังชีพไปมอบเพื่อช่วยเหลือในเบื้องต้น รวมถึงทำการสำรวจข้อมูลความเสียหาย ผลกระทบ และความต้องการของลูกค้าที่ได้รับผลกระทบจากอุทกภัยทั้งทางตรงและทางอ้อม
“มาตรการ 2 เพิ่ม 3 ช่วย” สำหรับลูกค้า EXIM BANK ประกอบด้วย
• เพิ่มวงเงินหมุนเวียนชั่วคราว สูงสุด 20% ของวงเงินประเภทหมุนเวียนเดิม ไม่เกิน 2 ล้านบาท โดยอ้างอิงอัตราดอกเบี้ยเดิมของลูกค้า
• เพิ่มวงเงินกู้ สูงสุด 2 ล้านบาท เพื่อซื้อหรือซ่อมแซมเครื่องจักรหรืออาคารโรงงานที่ได้รับความเสียหาย อัตราดอกเบี้ย Prime Rate ต่อปี ระยะเวลานาน 3 ปี ปลอดชำระเงินต้น (Grace Period) สูงสุด 3 เดือน
• ช่วยลดการผ่อนชำระทั้งเงินต้นและดอกเบี้ยลง สูงสุด 50% เป็นระยะเวลาสูงสุด 1 ปี
• ช่วยคืนเงิน 2% ของดอกเบี้ยจ่ายสะสมในระยะเวลาดังกล่าว โดยพิจารณาลูกค้าแต่ละรายตามหลักเกณฑ์ที่ธนาคารกำหนด กรณีลูกค้าสามารถปฏิบัติตามเงื่อนไขใหม่ได้
• ช่วยขยายระยะเวลาต่ออายุตั๋วสัญญาใช้เงินเกินเทอมที่ธนาคารคารอนุมัติ สูงสุด 180 วัน
ทั้งนี้ อัตราดอกเบี้ย Prime Rate ปัจจุบันเท่ากับ 5.75% ต่อปี
EXIM BANK ในฐานะสถาบันการเงินเฉพาะกิจของรัฐที่มุ่งดำเนินภารกิจ “ซ่อม สร้าง เสริม และสานพลัง” การพัฒนาอย่างยั่งยืน พร้อมช่วยเหลือเยียวยาลูกค้าผู้ประกอบการ ให้สามารถสร้างการเติบโตทางธุรกิจได้ ลูกค้าที่สนใจสามารถเข้าร่วมมาตรการช่วยเหลือได้โดยลงทะเบียนผ่าน www.exim.go.th สอบถามรายละเอียดได้ที่ EXIM Contact Center โทร. 0 2169 9999
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายส่งเสริมภาพลักษณ์และสื่อสารองค์กร
โทร. 0 2271 3700, 0 2278 0047, 0 2617 2111 ต่อ 4110-4
วันพฤหัสบดีที่ 1 กันยายน 2565
วธ.ปั้นเด็กรุ่นใหม่ป้อนอุตสาหกรรมภาพยนตร์
วธ.ปั้นเด็กรุ่นใหม่ป้อนอุตสาหกรรมภาพยนตร์
วธ.ปั้นเด็กรุ่นใหม่ป้อนอุตสาหกรรมภาพยนตร์
ระดมกูรูระดับประเทศจัดอบรมการผลิต เขียนบทภาพยนตร์ เทคนิคกำกับการแสดง และ Post Production ให้เยาวชน ดึงอัตลักษณ์ และความโดดเด่นของสถานที่ ใน จังหวัด นครศรีธรรมราช บึงกาฬ และชลบุรี สร้างแรงบันดาลใจ ในเดือนสิงหาคม – กันยายน ๒๕๖๕ นี้ คาดมีผลิตภาพยนตร์สั้นเผยแพร่ได้ไม่น้อยกว่า ๑๕ เรื่อง
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า จากนโยบายรัฐบาลที่มุ่งผลักดันการใช้ ”Soft Power” ความเป็นไทยและอุตสาหกรรมสร้างสรรค์ (Creative Economy) ของไทยให้เป็นที่รู้จักทั้งในและต่างประเทศ สร้างงาน สร้างรายได้แก่ประเทศไทย โดยเฉพาะอุตสาหกรรมภาพยนตร์และวีดิทัศน์ ได้มีการส่งเสริม กำกับดูแลของคณะกรรมการภาพยนตร์และวีดิทัศน์แห่งชาติ ได้ขับเคลื่อนการดำเนินงานตามยุทธศาสตร์การส่งเสริมอุตสาหกรรมภาพยนตร์และวีดิทัศน์ ระยะที่ ๓ (พ.ศ. ๒๕๖๐ – ๒๕๖๔) รวมถึงดำเนินงานพัฒนาบุคลากรให้เป็นมืออาชีพมาอย่างต่อเนื่อง ล่าสุดกระทรวงวัฒนธรรม (วธ.) ได้จัดโครงการสถาบันพัฒนาบุคลากรด้านภาพยนตร์และวีดิทัศน์ (Content Thailand Academy) : นักสร้างเรื่อง ให้เยาวชนในส่วนภูมิภาคได้แสดงความสามารถและความคิดสร้างสรรค์ผ่านการผลิตภาพยนตร์สั้น
นายอิทธิพล กล่าวอีกว่า โครงการดังกล่าวมีการอบรมกระบวนการผลิตภาพยนตร์ การเขียนบทภาพยนตร์ เทคนิคการกำกับการแสดง และขั้นตอนในการทำ Post Production เพื่อให้เยาวชนมีความรู้ ความเข้าใจในอุตสาหกรรมภาพยนตร์และวีดิทัศน์ แลกเปลี่ยนมุมมองด้านภาพยนตร์และได้ลงมือปฏิบัติงานร่วมกับผู้มีความรู้ ความเชี่ยวชาญ อีกทั้งยังเป็นการผลิตภาพยนตร์ ละครโทรทัศน์ วีดิทัศน์ และสื่อออนไลน์ที่ช่วยเผยแพร่ศิลปวัฒนธรรม การท่องเที่ยว และอัตลักษณ์ของประเทศไทยสร้างมูลค่าเพิ่มทางเศรษฐกิจและสังคม โดยมีกลุ่มเป้าหมายอายุระหว่าง ๑๔ - ๑๘ ปี จัดการอบรม ๓ จังหวัด ได้แก่ นครศรีธรรมราช บึงกาฬ ชลบุรี ในช่วงเดือนสิงหาคม – กันยายน ๒๕๖๕ นี้ คาดมีการผลิตภาพยนตร์และวีดิทัศน์จากโครงการดังกล่าวเผยแพร่ไม่น้อยกว่า ๑๕ เรื่อง
“ปัจจุบัน เยาวชนไทยสนใจการผลิตภาพยนตร์สั้นเพิ่มมากขึ้น ประกอบกับการปรับเปลี่ยนของเทคโนโลยีทำให้การเข้าถึงข้อมูลข่าวสารต่างๆ ในสังคมออนไลน์เป็นไปอย่างรวดเร็ว และกว้างขวาง จึงทำให้เกิดกระแสการผลิตเนื้อหาในรูปแบบต่างๆ ทั้งภาพยนตร์สั้น คลิปวิดีโอ ข่าวสาร เข้าสู่ระบบออนไลน์เป็นจำนวนมาก โดยเนื้อหาส่วนใหญ่ยังขาดประเด็นการนำเสนอที่น่าสนใจและสร้างคุณค่าแก่สังคม รวมทั้งยังขาดวิธีการนำเสนอที่เหมาะสม ซึ่งสื่อดังกล่าวสามารถสร้างผลกระทบต่อสังคมและสร้างค่านิยมทางความคิดและการแนวทางการใช้ชีวิตได้ ดังนั้น โครงการดังกล่าว จะทำให้เยาวชนได้เรียนรู้วิธีการผลิตภาพยนตร์สั้นที่มีคุณภาพ สร้างโอกาสในการต่อยอดทางความคิดสร้างสรรค์ ส่งเสริมการใช้เวลาว่างให้เกิดประโยชน์ สร้างค่านิยมที่ดีให้กับเยาวชนในการนำเสนอสิ่งที่มีคุณค่าต่อสังคม สร้างการรับรู้ความสำคัญของภาพยนตร์และวีดิทัศน์ในการเป็นสื่อเผยแพร่ศิลปวัฒนธรรมอันดีงามของประเทศ ส่งเสริมการท่องเที่ยวในชุมชน พัฒนาศักยภาพและความพร้อมของเยาวชนไทยในการศึกษาและเข้าสู่อุตสาหกรรมภาพยนตร์และวีดิทัศน์ต่อไป ”รัฐมนตรีว่าการกระทรวงวัฒนธรรม กล่าว
วันอังคารที่ 20 กันยายน 2565
รัฐบาลยินดีผู้รับรางวัลเด็กและเยาวชนดีเด่นแห่งชาติ กลุ่มเด็กและเยาวชนดีเด่นแห่งชาติ ผู้ทำคุณประโยชน์ต่อเด็กและเยาวชน องค์กรที่ทำคุณประโยชน์ต่อเด็กและเยาวชน ประจำปี 2564-2565
รัฐบาลยินดีผู้รับรางวัลเด็กและเยาวชนดีเด่นแห่งชาติ กลุ่มเด็กและเยาวชนดีเด่นแห่งชาติ ผู้ทำคุณประโยชน์ต่อเด็กและเยาวชน องค์กรที่ทำคุณประโยชน์ต่อเด็กและเยาวชน ประจำปี 2564-2565 ยก “น้องบาส-น้องบอส” ตัวอย่างเยาวชนทำดี-เสียสละ
วันนี้ (20 กันยายน 2565) น.ส.ทิพานัน ศิริชนะ รองโฆษกประจำสำนักนายกรัฐมนตรี กล่าวว่า รัฐบาลขอแสดงความยินดีกับเด็กและเยาวชนที่ได้รับรางวัลเด็กและเยาวชนดีเด่นแห่งชาติ กลุ่มเด็กและเยาวชนดีเด่นแห่งชาติ ผู้ทำคุณประโยชน์ต่อเด็กและเยาวชน องค์กรที่ทำคุณประโยชน์ต่อเด็กและเยาวชน ประจำปี 2564 จำนวน 78 รายและประจำปี 2565 จำนวน 51 รายรวมทั้งสิ้น 129 ราย ที่ได้รับโล่เกียรติยศและเกียรติบัตรเพื่อยกย่องเชิดชูเกียรติจากกระทรวงพัฒนาสังคมและความมั่นคงของมนุษย์ เนื่องในวันเยาวชนแห่งชาติ 20 กันยายน 2565
น.ส.ทิพานัน กล่าวว่า โดยในวันที่ 20 กันยายนของทุกปี เป็นวันเยาวชนแห่งชาติ ที่รัฐบาลเล็งเห็นความสำคัญของเยาวชน โดยรัฐบาลให้ความสำคัญกับการพัฒนาเยาวชนตามแนวทางการพัฒนาประเทศ ตามยุทธศาสตร์ 20 ปีด้านการพัฒนาและเสริมสร้างศักยภาพทรัพยากรมนุษย์ ให้เยาวชนมีศักยภาพในการพัฒนาประเทศ มีความพร้อมทั้งกาย ใจ สติปัญญา ทักษะการคิดวิเคราะห์และรู้คุณค่าความเป็นไทย โดยในปีนี้ยังมีข่าวดีรับวันเยาวชนแห่งชาติ ที่มีเยาวชนที่เป็นตัวอย่างของการทำความดี ช่วยเหลือผู้อื่นและความเสียสละจากเหตุการณ์ที่ นายอรรถชัย อาจอุดม (น้องบาส) และ นายปรัชญา ใจบุญ (น้องบอส) ได้ช่วยปั๊มหัวใจและช่วยชีวิตนักเรียนที่ถูกไฟดูดในช่วงน้ำท่วม ถือเป็นแบบอย่างที่ดีของเยาวชนคนรุ่นใหม่ อนึ่งประเทศไทยได้ประกาศให้วันที่ 20 กันยายนของทุกปี เป็นวันเยาวชนแห่งชาติ ตามมติคณะรัฐมนตรีเมื่อวันที่ 18 มิถุนายน พ.ศ.2528 กำหนดให้เป็นวันดังกล่าว ที่เป็นสิริมงคล เนื่องจากตรงกับวันคล้ายวันพระราชสมภพของพระมหากษัตริย์ แห่งราชวงศ์จักรีถึงสองพระองค์ด้วยกัน คือ พระบาทสมเด็จพระจุลจอมเกล้าเจ้าอยู่หัว (รัชกาลที่ 5) และพระบาทสมเด็จพระปรเมนทรมหาอานันทมหิดล (รัชกาลที่ 8) ซึ่งทั้ง 2 พระองค์ ได้เสด็จขึ้นเถลิงถวัลย์ราชสมบัติในขณะที่ยังทรงพระเยาว์
........................
วันพฤหัสบดีที่ 29 กันยายน 2565
ดีอีเอส สั่งการอุตุฯ – NT – ไปรษณีย์ฯเตรียมรับมือพายุโนรู
ดีอีเอส สั่งการอุตุฯ – NT – ไปรษณีย์ฯเตรียมรับมือพายุโนรู
“ชัยวุฒิ” รมว.ดีอีเอส สั่งการกรมอุตุฯ ไปรษณีย์ไทย และ NT เตรียมพร้อมรับมือพายุโนรู บุกไทย โดยใช้แนวทางตามแผนสนับสนุนปฏิบัติงานในภาวะฉุกเฉิน (สปฉ.2 ส่วนงานเทคโนโลยีสารสนเทศและการสื่อสาร) พร้อมประสานภาคส่วนที่เกี่ยวข้องเฝ้าระวังเครือข่ายการสื่อสารไม่ให้สะดุด
นางสาวนพวรรณ หัวใจมั่น โฆษกกระทรวงดิจิทัลเพื่อเศรษฐกิจและสังคมฝ่ายการเมือง (ดีอีเอส) กล่าวว่า นายชัยวุฒิ ธนาคมานุสรณ์ รมว.ดีอีเอส มีความห่วงใยต่อสถานการณ์พายุโนรู โดยส่งผลให้มีฝนตกหนักหลายพื้นที่ทั่วทุกภาคของประเทศไทย อาจทำให้เกิดน้ำท่วมฉับพลันและน้ำป่าไหลหลาก ซึ่งอาจมีผลกระทบกับระบบสื่อสารโทรคมนาคม
ทั้งนี้ รมว.ดีอีเอส ได้สั่งการให้หน่วยงานในสังกัดเตรียมความพร้อมรับมือกับสถานการณ์กรณีเกิดเหตุฉุกเฉิน ตามแผนสนับสนุนปฏิบัติงานในภาวะฉุกเฉิน (สปฉ.2 ส่วนงานเทคโนโลยีสารสนเทศและการสื่อสาร) โดยสั่งการให้กรมอุตุฯ เปิดศูนย์อำนวยการติดตามสถานการณ์พายุไต้ฝุ่น "โนรู (NORU)" เมื่อวันที่ 26 ก.ย. 65 เพื่อติดตามสถาการณ์ตลอด 24 ชั่วโมง
อีกทั้ง ได้มีการประกาศแจ้งเตือนภัยให้ประชาชนได้รับทราบข่าวพยากรณ์ เพื่อเตรียมความพร้อมออกมาเป็นระยะ ในทุกช่องทางตลอด 24 ชั่วโมง ได้แก่ สายด่วน 1182 เว็บไซต์ www.tmd.go.th แอปพลิเคชั่น thai weather เพจเฟซบุ๊ก ช่องยูทูป ทวิตเตอร์ และสถานีวิทยุกระจายเสียง ของกรมอุตุนิยมวิทยา
นอกจากนี้ ยังสั่งการให้ บมจ. โทรคมนาคมแห่งชาติ (NT) เตรียมความพร้อมระบบโทรคมนาคม รองรับสถานการณ์ รวมถึงให้จัดเตรียมอุปกรณ์สื่อสารโทรคมนาคม สนับสนุนการปฏิบัติงานของ หน่วยงานราชการต่างๆ อาทิ กระทรวงมหาดไทย กรมป้องกันและบรรเทาสาธารณภัย เพื่อให้มีการบัญชาการเหตุการณ์ผ่านระบบสื่อสารได้อย่างสะดวกรวดเร็ว
นางสาวนพวรรณ กล่าวว่า รมว.ดีอีเอส ได้สั่งการให้ บริษัท ไปรษณีย์ไทย (ปณท.) รายงานการเฝ้าระวังและติดตามในพื้นที่ โดยให้บุรุษไปรษณีย์ แจ้งผลกระทบในพื้นที่ให้ส่วนกลางรับทราบ
นอกจากนี้ กระทรวงดิจิทัลฯ ยังได้ประสานไปยังสำนักงาน กสทช. เพื่อแจ้งเตือนสั่งการให้โอเปอร์เรเตอร์ทุกราย ดูแลโครงข่าย คุณภาพสัญญาณการให้บริการ และเตรียมความพร้อมด้านการสื่อสารรับมือพายุโนรู รวมถึงให้เครือข่ายนักวิทยุสมัครเล่น ติดตามข่าวสารและเตรียมอุปกรณ์สื่อสารเพื่อพร้อมเป็นโครงข่ายสื่อสารสำรองด้วย
“เราได้ขอความร่วมมือการไฟฟ้าส่วนภูมิภาค (กฟภ.) เตรียมความพร้อม และรายงานผลกระทบเกี่ยวกับเสาไฟฟ้าล้ม หรือหักโค่น ซึ่งมีระบบสื่อสารพาดผ่าน จะได้ประสานหน่วยงานที่เกี่ยวข้องเร่งดำเนินการโดยด่วน” นางสาวนพวรรณกล่าว
ทั้งนี้ กระทรวงดิจิทัลฯ จะมีการติดตามและเฝ้าระวังสถานการณ์ และเตรียมความพร้อมระบบการสื่อสารโทรคมนาคมรองรับกรณีพายุโนรู จนเสร็จสิ้นสถานการณ์
****************************
วันพฤหัสบดีที่ 15 กันยายน 2565
ที่ปรึกษาด้านวัฒนธรรมและการท่องเที่ยว สถานเอกอัครราชทูตสาธารณรัฐประชาชนจีนประจำประเทศไทย เข้าเยี่ยมคารวะปลัดวธ.
ที่ปรึกษาด้านวัฒนธรรมและการท่องเที่ยว สถานเอกอัครราชทูตสาธารณรัฐประชาชนจีนประจำประเทศไทย เข้าเยี่ยมคารวะปลัดวธ.
ที่ปรึกษาด้านวัฒนธรรมและการท่องเที่ยว สถานเอกอัครราชทูตสาธารณรัฐประชาชนจีนประจำประเทศไทย เข้าเยี่ยมคารวะปลัดวธ.
เมื่อวันที่ ๑๔ กันยายน ๒๕๖๕ Ms. CHANG Yumeng ที่ปรึกษาด้านวัฒนธรรมและการท่องเที่ยว สถานเอกอัครราชทูตสาธารณรัฐประชาชนจีนประจำประเทศไทย พร้อมด้วย Mr. QUE Xiaohua ผู้อำนวยการศูนย์วัฒนธรรมแห่งประเทศจีน ณ กรุงเทพฯ และคณะ เข้าเยี่ยมคารวะ นางยุพา ทวีวัฒนะกิจบวร ปลัดกระทรวงวัฒนธรรม (ปลัดวธ.) เพื่อหารือความร่วมมือด้านวัฒนธรรมระหว่างไทยและจีน โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม และเจ้าหน้าที่ที่เกี่ยวข้องเข้าร่วม ณ ห้องรับรอง ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันพุธที่ 28 กันยายน 2565
"ทิพานัน" ย้ำรัฐบาลห่วงใย อสม. เร่งจ่ายค่าเสี่ยงภัย 2,000 ภายในตุลาคมนี้ ชี้ที่ผ่านมารัฐบาล "พล.อ.ประยุทธ์" เพิ่มสิทธิห้องพิเศษฟรี- จัดตั้งฌาปนกิจสงเคราะห์ เป็นหลักประกันความมั่นคง
"ทิพานัน" ย้ำรัฐบาลห่วงใย อสม. เร่งจ่ายค่าเสี่ยงภัย 2,000 ภายในตุลาคมนี้ ชี้ที่ผ่านมารัฐบาล "พล.อ.ประยุทธ์" เพิ่มสิทธิห้องพิเศษฟรี- จัดตั้งฌาปนกิจสงเคราะห์ เป็นหลักประกันความมั่นคงและเสริมสร้างขวัญและกำลังใจให้ อสม. ทั่วประเทศ
วันที่ 28 กันยายน 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี กล่าวถึงกรณีที่ ครม. มีมติอนุมัติโครงการค่าตอบแทน เยียวยา ชดเชย และเสี่ยงภัย สําหรับการปฏิบัติงานของอาสาสมัครสาธารณสุขประจําหมู่บ้าน (อสม.) และอาสาสมัครสาธารณสุขกรุงเทพมหานคร (อสส.) ในการเฝ้าระวัง ป้องกัน และควบคุมโรคติดเชื้อไวรัสโคโรนา 2019 ในชุมชน จำนวนคนละ 2,000 บาท ระยะเวลาปฏิบัติงานเดือนมิ.ย. – ก.ย. 2565 ว่า ในการเบิกจ่ายเงินค่าตอบแทนเสี่ยงภัยทางระบบ e-social welfare นี้ กรมบัญชีกลางได้กำหนดปฏิทินการเบิกจ่ายรอบเดือน ก.ย. 2565 สำหรับผลการปฏิบัติงานของอสม.เดือน มิ.ย.-ส.ค. 2565 และเบิกจ่ายรอบเดือน ต.ค. 2565 สำหรับผลการปฏิบัติงานของอสม.เดือน ก.ย. 2565
น.ส.ทิพานัน กล่าวว่า รัฐบาลขอขอบคุณการทำงานหนักที่ผ่านมาของ อสม.และ อสส. ซึ่งเป็นกลไกสำคัญในการช่วยควบคุมการแพร่ระบาดโควิด-19 เบื้องต้นในระดับชุมชน โดยเฉพาะการดูแลทั้งมาตรการป้องกัน มาตรการคัดกรอง และมาตรการดูแลกลุ่มเสี่ยงที่เจ้าหน้าที่ อสม. และ อสม. เป็นด่านหน้าเคาะประตูดูแลถึงบ้านสำหรับกลุ่ม 608 ผู้ป่วยติดเตียง ผู้สูงวัย และประชาชนกลุ่มที่ไม่มีสมาร์ทโฟนจึงไม่สามารถเข้าถึงบริการสาธารณสุขได้ ที่สำคัญคือ อสม. และ อสส. เป็นกลไกสำคัญที่ทำให้สามารถควบคุมโควิด-19 จากโรคติดต่ออันตรายมาเป็นโรคติดต่อที่ต้องเฝ้าระวังได้ โดยระหว่างเดือน มิ.ย.-ก.ย. 2565 ระยะเวลา 4 เดือนที่ เจ้าหน้าที่ อสม. อละ อสส. ต้องมีภาระงานที่เสี่ยงภัยเพิ่มมากขึ้นสำหรับการควบคุมโควิด-19
น.. ทิพานัน กล้าวว่า ที่ผ่านมา อสม. ได้ทำหน้าที่เคาะประตูบ้านแจ้งสถานการณ์และการฉีดวัคซีนให้กับกลุ่มเสี่ยงที่ยังตกหล่น วัคซีนเข็มกระตุ้นและติดตามอาการ เฝ้าระวัง-คัดกรอง-ติดตามกลุ่มเสี่ยงในชุมชนอย่างต่อเนื่อง ให้ความรู้ในการตรวจ ATK สนับสนุนการทำงานของทีมแพทย์ในการติดตามดูแลผู้ป่วยกักตัวที่บ้าน (Home Isolation) ดูแลให้คำแนะนำเกี่ยวกับสภาวะหลังติดเชื้อโควิด (Long COVID) และบทบาทของ อสม. อสส. และในการเฝ้าระวัง ป้องกัน และควบคุมโรคดังกล่าว ยังไม่ยุติยังคงต้องทำงานอย่างต่อเนื่องเพื่อให้ประชาชนมีสุขภาพดี สถานการณ์โควิดควบคุมได้ เพื่อเป็นกลไกสำคัญในการขับเคลื่อนเศรษฐกิจของประเทศ โดยเฉพาะจากภาคการท่องเที่ยวด้วย
“ที่ผ่านมาโดยรัฐบาล พล.อ.ประยุทธ์ จันทร์โอชา เข้าใจและตระหนักความสำคัญ บทบาทหน้าที่ และความเสี่ยงต่อการติดเชื้อ ที่ อสม. และ อสส. เจ้าหน้าที่ด่านหน้าต้องมีเพิ่มขึ้นมาเพื่อควบคุมสถานการณ์โควิด โดยนอกจากจะอนุมัติค่าตอบแทนเสี่ยงภัยให้ อสม. อสส. ในการเฝ้าระวัง ป้องกัน และควบคุมโรคติดเชื้อไวรัสโควิด -19 ในชุมชนเพิ่มขึ้นคนละ 500 บาทต่อเดือนแล้ว ยังได้พัฒนาระบบสวัสดิการให้แก่ อสม.ทั่วประเทศ เพื่อเสริมสร้างขวัญ กำลังใจ ควบคู่ไปกับการสร้างหลักประกันความมั่นคงให้กับ อสม.และครอบครัว เช่น ได้รับค่ายกเว้นค่าห้องพิเศษ ค่าอาหารพิเศษในโรงพยาบาลสังกัดกระทรวงสาธารณสุข และได้มีจัดตั้งสมาคมฌาปนกิจสังเคราะห์อาสาสมัครสาธารณสุขประจำหมู่บ้านแห่งประเทศไทย (ฌกส.อสม.) ดำเนินการค่าจัดการศพและสงเคราะห์ครอบครัว อสม.ด้วย” น.ส.ทิพานัน กล่าว
.............................